બાળતસ્કરી કૌભાંડમાં છોટાઉદેપુર કેસર હોસ્પિટલની વધુ એક સ્ટાફ નર્સની ધરપકડ
નવગુજરાત સમય | Publish Date: Nov 20 2018 9:06PM
- વધુ એક બાળક મળી આવ્યુ : બાળક ખરીદનાર એક સહિત બે વ્યક્તિઓની ધરપકડ
ગુજરાત અને મધ્યપ્રદેશના સરહદી વિસ્તારમાં બાળતસ્કરી કૌભાંડની તપાસના ચાલી રહેતા ધમધમાટ વધુ છોટાઉદેપુરના બદનામ કેસર હોસ્પિટલની વધુ એક સ્ટાફ નર્સની ધરપકડ કરવામાં આવી છે. આ ઉપરાંત બાળતસ્કરી ટોળકીનો શિકાર બનેલ વધુ એક બાળકને રિકવર કરવામાં પોલીસને સફળતા મળી છે. તેની સાથે બાળકને ખરીદનારને પોલીસે ઝડપી પાડતાં કુલ ધરપકડની સંખ્યામાં સતત વધારો થઇ રહ્યો છે.
બાળ તસ્કરીના પ્રકરણમાં પકડાયેલા માસ્ટર માઈન્ડ શૈલુ રાઠૌર અને કેસર હોસ્પિટલના સંચાલક ડો. એ. રાજુ ના પોલીસ રિમાન્ડ તારીખ ૨૧મીના રોજ પુરી થશે. આ બંન્નેના પોલીસ વધુ રિમાન્ડ અંગે આવતીકાલે ફેંસલો લેશે. આ બંન્ને આરોપીઓના પગલે અલીરાજપુર તેમજ છોટાઉદેપુરના પ્રજાજનો આ પ્રકરણને લઈ ભારે ઉત્સુક જણાઈ રહ્યા છે. આ બંન્ને નગરમાં બાળ તસ્કરી ના મામલે વિવિધ ચર્ચાઓ જોવા મળી રહી છે
આ પ્રકરણમાં છોટાઉદેપુર કેસર હોસ્પિટલની સ્ટાફ નર્સ સાથે બાળક લેનાર એક અન્ય આરોપીની ધરપકડ કરવામાં આવી હતી. જેને મ.પ્ર પોલીસ અલીરાજપુર મુકામે લઈ ગઈ હતી. આ પ્રકરણમાં દરરોજ નવા અધ્યાય ઉમેરાતા જઈ રહ્યા છે. આજે પોલીસે છોટાઉદેપુર કેસર હોસ્પિટલની સ્ટાફ નર્સ સાયરા હુસેનભાઇની છોટાઉદેપુર ખાતેથી ધરપકડ કરી હતી. સાયરાએ છોટાઉદેપુર નિવાસી સમદાની ને બાળક આપ્યું હતું. તેની સામે રૂપિયા વીસ હજાર લીધા હતા. મ.પ્ર પોલીસે બે માસ ના બાળક નવાઝહુસેન સાથે પિતા સમદાની ઇકબાલ છોટાઉદેપુર નિવાસિની ધરપકડ કરી હતી. બે માસના બાળકને હાલ અલીરાજપુર જનરલ હોસ્પિટલ ખાતે રાખવામાં આવ્યો છે.
આ પ્રકરણમાં મ.પ્ર પોલીસ અનુસાર આ પ્રકરણમાં હજુ ઘણા નામો ખુલવાના બાકી છે. પોલીસ અત્યાર સુધીમાં કુલ ૨૭ આરોપીઓ ની ધરપકડ કરી ચુકી છે. કુલ ૧૩ માસુમ બાળકો સુધી પહોંચી છે તમામ માસુમ નિર્દોષ બાળકોને આલીરાજપુર જિલ્લા હોસ્પિટલમાં દેખરેખ હેઠળ રાખવામાં આવી રહ્યા છે અને બાળકોની પાલક નિર્દોસ માતાઓ પણ બાળકો સાથે જ છે. કેટલાક બાળકોને બાળ કલ્યાણ સમિતિ એ નેવુ દિવસ માટે તૅમની માતાઓને સોંપ્યા છે